Burionagonatotorekagageazkoetxea

Burionagonatotorekagageazkoetxea omen da ezagutzen den euskal abizen luzeena (32 hizki). Antza, abizen hori 1867an jaso zen eta Madrilgo Finantza Ministerioko langile batena zen (Burionagonatotorecagageazcoechea). Josep Maria Albaigès (1996): Enciclopedia de los nombres propios. Bartzelona: Planeta. .

Datua topiko bihurtu da eta, beste informaziorik gabe, zenbait hizkuntzatako wikipediatan aurki daiteke. Espainiako Estatistika Institutuak ez du abizena jasotzen.http://www.ine.es/apellidos/formGeneralresult.do?vista=1 Eta EAEko agiri sakramentaletan ere, ez da dokumentatzen.

 Izen luzeak beste hizkuntzetan 
Topiko bihurtu da euskal deitura batzuk oso luzeak direla. Auzokoen izen luzeak deigarri bihurtu dira zenbait kulturatan. Hizkuntza batzuk zein zailak diren erakusteko, turismoa erakartzeko edo auskalo zertarako, leku-izen luze-luzeak asmatu eta finkatu egin dira munduan zehar. Baina izen luze-luzeen atzetik, normalean, hitz elkarketak edo jatorrizko hizkuntzan erraz ahoskatu daitezkeen esaldiak egoten dira. Esate baterako:
 Galesko iparraldeko Ynys Môn uhartean Llanfairpwllgwyngyllgogerychwyrndrobwllllantysiliogogogoch herria. (Biologian, badago herri horren izena hartu duen bakterio bat: Myxococcus llanfairpwllgwyngyllgogerychwyrndrobwllllantysiliogogogochensis).
 Chargoggagoggmanchauggagoggchaubunagungamaugg izena ei zeukan lakua, gaur egun Chaubunagungamaug Lakua. Webster, Massachusetts.
 Taumatawhakatangihangakoauauotamateaturipukakapikimaungahoronukupokaiwhenuakitanatahu, Zeelanda Berriko mendixka baten izen, maorieraz omen datorren toponimoa, baina maorierazko esaldi bat da, ez izena.

 Erreferentziak 

 Kanpo estekak 
 : Basque surnames

Kategoria:Hitz luzeak
Kategoria:Euskal abizenak
Kategoria:Hiri kondairak